laion/Wikipedia-Exotic huggingface dataset:
בדיקת כימיה בדם

בדיקת כימיה בדם היא אוסף של בדיקות דם רבות שבודקים בהם מרכיבים שונים בדם באמצעות מעבדה כימית. הבדיקות יכולות לסייע באבחון של מחלות כבד, מחלות כליות, מחלות לב, מחלות לבלב, מחלות אנדוקריניות, מחלות תזונתיות, מחלות מטבוליות ועוד. הבדיקות מבוצעות כאשר עולה חשד למחלה רפואית כלשהי וכבדיקות מעקב. חלק מהבדיקות מבוצעות גם כבדיקות שגרתיות. ערך מורחב – אלקטרוליט בדיקת אלקטרוליטים או פאנל אלקטרוליטים היא בדיקת דם נפוצה המורכבת משלוש בדיקות כימיות עיקריות: אשלגן, נתרן, וכלוריד. בנוסף לבדיקות אלה היא ניתן לבדוק את רמות סידן, מגנזיום וזרחן. ביקרבונט נבדק גם הוא, כחלק מבדיקת מאזן חומצה ובסיס בגוף. ערך מורחב – תפקודי כליות בדיקת תפקודי הכליות כוללת בדיקת קריאטינין, המאפשרת לחשב את קצב הסינון הגלומרולרי המשוער (eGFR). בנוסף לכך נהוג לבדוק BUN או אוריאה. ערך מורחב – תפקודי כבד במסגרת בדיקה זו בודקים את רמות האלבומין, חלבון כללי (TP), אלקליין פוספטז (ALP), אלאנין טרנסאמינאז (ALT), אספרטט אמינוטרנספראז (AST), גמא-גלוטאמיל טראנספפטידאז (GGT), לקטט דהידרוגנז (LDH), ובילירובין שבדם. בדיקת תפקודי קרישה יכולה גם היא לשמש להערכת תפקוד הכבד. פאנל מטבולי בסיסי (באנגלית: Basic metabolic panel) היא בדיקת דם נפוצה המורכבת מסט הבדיקות של פאנל אלקטרוליטים בתוספת בדיקת תפקודי הכליות ורמת הגלוקוז שבדם. כמו כן, במקרים מסוימים לעיתים מצרפים לפאנל זה גם בדיקה של רמת הסידן בדם. פאנל מטבולי מקיף (באנגלית: Comprehensive metabolic panel) היא בדיקת דם נפוצה המורכבת מסט הבדיקות של פאנל מטבולי בסיסי בתוספת חלק מבדיקות תפקודי הכבד. ערך מורחב – פרופיל שומנים פרופיל שומנים או פרופיל ליפידים (באנגלית: Lipid profile) היא בדיקת דם, שבמסגרתה בודקים את רמות השומנים השונים שבדם כגון: כולסטרול כללי, LDL, HDL, וטריגליצרידים. ברזל פריטין טרנספרין ויטמין B12 חומצה פולית G6PD ויטמין D CK קרניטין מיוגלובין טרופונין חומצה לקטית חלבון מגיב C גלוקוז המוגלובין מסוכרר פפטיד סי עמילאז ליפאז חומצה אורית גורם ראומטואידי שקיעת דם פיברינוגן ליתיום בדיקת כימיה בדם, באתר שירותי בריאות כללית קטגוריה:בדיקות מעבדה: כימיה בדם, באתר ויקירפואה BMP CMP הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
לאנה פודר

לאנה פודר (בבוסנית: Lana Pudar; נולדה ב-19 בינואר 2006) היא שחיינית בוסניות, זוכת מדליית ארד באליפות העולם בבריכת 25 מטר (אבו דאבי 2021), אלופת אירופה (רומא 2022) ואלופת עולם לנערות (נתניה 2023) במשחה ל-200 מטר פרפר. זוכת מדליית ארד באליפות אירופה (רומא 2022) במשחה ל-100 מטר פרפר. באולימפיאדת טוקיו (2020) סיימה במקום 19 במשחה ל-100 מטר פרפר בתוצאה של 58.32 שניות. באליפות העולם בבריכת 25 מטר שנערכה באבו דאבי, איחוד האמירויות הערביות בדצמבר אותה שנה היא זכתה במדליית ארד במשחה ל-100 מטר פרפר בשיא לאומי חדש של 2:04.88 דקות, אחרי ג'אנג יופיי מהרפובליקה העממית של סין (2:03.01 דקות) ושרלוט הוק מארצות הברית (2:04.35 דקות). נוסף לכך, היא סיימה במקום שביעי במשחה ל-100 מטר פרפר בתוצאה של 56.51 שניות, בשלב חצי הגמר היא קבעה שיא לאומי חדש של 56.28 שניות ועלתה מהמקום השישי למשחה הגמר ובמקום 23 במשחה ל-50 מטר פרפר בתוצאה של 26.37 שניות. באליפות העולם שנערכה בבודפשט, הונגריה בסוף יוני 2022 היא סיימה במקום שישי במשחה ל-200 מטר פרפר בתוצאה של 2:07.58 דקות, בשלב חצי הגמר היא קבעה שיא לאומי חדש של 2:07.58 דקות, במקום שמיני במשחה ל-100 מטר פרפר בתוצאה של 58.44 שניות, בשלב חצי הגמר היא קבעה תוצאה של 57.67 שניות ובמקום 29 במשחה ל-50 מטר פרפר בתוצאה של 27.14 שניות. באליפות אירופה שנערכה ברומא, איטליה באוגוסט היא זכתה בשתי מדליות, זהב וארד. מדליית זהב במשחה ל-200 מטר פרפר בתוצאה של 2:06.80 דקות, לפני הלנה רוזנדל באך מדנמרק (2:07.30 דקות) ואילריה קוזינטו מאיטליה (2:07.77 דקות) ומדליית ארד במשחה ל-100 מטר פרפר בתוצאה של 57.27 שניות, אחרי לואיז הנסון משוודיה (56.66 שניות) ומארי ווטל מצרפת (56.80 שניות). באליפות העולם בבריכת 25 מטר שנערכה במלבורן, אוסטרליה ב-15 בדצמבר היא סיימה במקום חמישי במשחה ל-200 מטר פרפר בתוצאה של 2:05.23 דקות ובמקום עשירי במשחה ל-100 מטר פרפר בתוצאה של 56.71 שניות. באליפות העולם שנערכה בפוקואוקה, יפן ביולי 2023 היא סיימה במקום רביעי במשחה ל-200 מטר פרפר בתוצאה של 2:07.05 דקות, בשלב חצי הגמר היא קבעה תוצאה של 2:06.60 דקות ועלתה ראשונה למשחה הגמר ובמקום עשירי במשחה ל-100 מטר פרפר בתוצאה של 57.34 שניות. באליפות העולם לנוער שנערכה במכון וינגייט, בספטמבר אותה שנה היא זכתה ב-3 מדליות אישיות, 2 זהב ו-1 כסף והייתה לשחיינית המצטיינת באליפות. מדליות זהב במשחה ל-100 מטר פרפר בתוצאה של 57.77 שניות ובמשחה ל-200 מטר פרפר בשיא אליפות חדש של 2:07.20 דקות ומדליית כסף במשחה ל-50 מטר פרפר בתוצאה של 26.26 שניות, אחרי ליה שאקלי מארצות הברית (26.20 שניות). 100 מטר פרפר: 56.95 שניות (2023), שיא בוסניה והרצגובינה 200 מטר פרפר: 2:06.26 דקות (2023), שיא בוסניה והרצגובינה 100 מטר פרפר: 56.28 שניות (2021), שיא בוסניה והרצגובינה 200 מטר פרפר: 2:04.55 דקות (2023), שיא בוסניה והרצגובינה, שיא אירופה לנערות מדיה וקבצים בנושא לאנה פודר בוויקישיתוף לאנה פודר, ברשת החברתית אקס (טוויטר) לאנה פודר, ברשת החברתית אינסטגרם לאנה פודר, באתר olympedia.org לאנה פודר, באתר Swimrankings
אנטומיה של נפילה

אנטומיה של נפילה (בצרפתית: Anatomie d'une chute) הוא דרמה צרפתית בבימויה של ז'וסטין טרייה על פי תסריט שכתבה עם ארתור הררי. בסרט מככבת סנדרה הולר כסופרת שמנסה להוכיח את חפותה בהתרחשות שהביאה למות בעלה. הסרט הוקרן בבכורה עולמית בפסטיבל קאן ה-76, ב-21 במאי 2023, וזכה בפרס דקל הזהב. הסרט יצא לאקרנים בצרפת ב-23 באוגוסט 2023. סנדרה, סופרת גרמניה, נעצרת בצרפת באשמת רצח, בעקבות מותו של בעלה בנפילה מגובה רב בנסיבות מסתוריות. דניאל, בנם לקוי הראיה של בני הזוג, הוא העד היחיד למות אביו; סנדרה מנסה במהלך המשפט להוכיח את חפותה. סנדרה הולר בתפקיד סנדרה סוואן ארלו בתפקיד וינסנט מילו מצ'אדו גרנר בתפקיד דניאל באתר Rotten Tomatoes קיבל הסרט דירוג של 98 אחוז ביקורות 'טריות', על סמך 41 ביקורות. באתר Metacritic מחזיק הסרט בציון ממוצע משוקלל של 89 אחוזים. הסרט זכה בפסטיבל הקולנוע בקאן בפרס דקל הזהב. מדיה וקבצים בנושא אנטומיה של נפילה בוויקישיתוף אנטומיה של נפילה, ברשת החברתית פייסבוק "אנטומיה של נפילה", במסד הנתונים הקולנועיים IMDb (באנגלית) "אנטומיה של נפילה", באתר AllMovie (באנגלית) "אנטומיה של נפילה", באתר Rotten Tomatoes (באנגלית) "אנטומיה של נפילה", באתר Metacritic (באנגלית) "אנטומיה של נפילה", במסד הנתונים הקולנועיים KinoPoisk (ברוסית) San Diego Film Critics, 2023 San Diego Film Critics Society Award Winners, San Diego Film Critics Society, ‏2023-12-19 (באנגלית אמריקאית) Brent Lang,Jordan Moreau, Brent Lang, Jordan Moreau, Golden Globes: ‘Oppenheimer’ Leads With Five Wins, ‘Succession’ Tops TV With Four (Complete Winners List), Variety, ‏2024-01-08 (באנגלית אמריקאית) Critics Choice Awards 2024: All the Winners, TIME, ‏2024-01-15 (באנגלית) Scott Roxborough, ‘Anatomy of a Fall’ Leads France’s Lumiere Award Nominations, The Hollywood Reporter, ‏2023-12-14 (באנגלית אמריקאית) film, Guardian (2024-02-18). "Baftas 2024: the complete list of winners". The Guardian (באנגלית בריטית). ISSN 0261-3077. נבדק ב-2024-02-19. Elsa Keslassy, Cesar Awards: ‘Anatomy of a Fall’ Wins Best Film; Christopher Nolan Feted With Honorary Tribute, Variety, ‏2024-02-23 (באנגלית אמריקאית) 2024 Indie Spirit Awards: See the Complete List of Winners, Peoplemag (באנגלית) I. P. A. Admin, IPA Reveals Nominations for the 28th Satellite™ Awards | International Press Academy (באנגלית אמריקאית) The 96th Academy Awards | 2024, www.oscars.org, ‏2024-01-23 (באנגלית) Winners, NAACP Image Awards (באנגלית אמריקאית)
ג'ני קופר

ג'ני קופר (באנגלית: Jenny Cooper; נולדה ב-1974) היא שחקנית קנדית החיה בארצות הברית. ידועה בעיקר כג'ואי ברנס בסדרה של נטפליקס "וירג'ין ריבר". ג'ני לוין נולדה ב-1974 בטורונטו, קנדה וגדלה בקי ביסקיין, פלורידה, ארצות הברית. היא החלה לשחק בהצגות בית ספר בגיל 11. היא החלה את הקריירה המקצועית שלה בסדרת הטלוויזיה הקנדית "ג'ייק והילד" בשנת 1995 וכיכבה מאז בעשרות סדרות טלוויזיה. היא הופיעה בתור ולרי האריס בארבעה פרקים של סדרת הטלוויזיה של פוקס"24", בתפקיד פקידה ביחידה לביטחון המולדת שהייתהה חלק מהשתלטות על היחידה ללוחמה בטרור. הפרויקט איחד אותה מחדש עם ג'ון קאסר, המפיק בפועל של התוכנית שביים אותה בסדרה "ג'ייק והילד". מכיוון שכל עונה של התוכנית מתרחשת ביום אחד, היא מעולם לא החליפה בגדים, אבל היו לה כפולות של אותה תלבושת. ב-2013, קופר הייתה התסריטאית, המפיקה-שותפה ואחת השחקניות הראשיות בסרט הקנדי "I Think I Do." הקומדיה הרומנטית התרחשה באדמונטון וגם צולמה בעיר. קופר גילמה את האחות של הדמויות הראשיות שגולמו על ידי מיה קירשנר ושרה קנינג, המנהלות יחד חברה לתכנון חתונות. קופר שיחקה גם בתפקיד אורח בתוכניות טלוויזיה שונות כמו דוק, הגבולות החיצוניים, נאש ברידג'ס ומונק. בנוסף שיחקה בתפקידי אורח בסדרות כמו CSI: מיאמי, סקנדל, NCIS, בונז, וריזולי ואיילס. מאז 2019 היא משחקת את ג'ואי ברנס אחותה הגדולה של הדמות הראשית, מל מונרו (אלכסנדרה ברקנרידג'), בסדרה של נטפליקס "וירג'ין ריבר". מתגוררת באנסינו, לוס אנג'לס, קליפורניה. היא נישאה לדניאל קופר ב-2008 ולהם 3 ילדים. ג'ני קופר, במסד הנתונים הקולנועיים IMDb (באנגלית) Rita Zekas Special to the Star, 'Total jeans girl' tries out Escada, Toronto Star, ‏2008-02-02 (באנגלית) "Epitome Pictures Starts Production on Open Heart For YTV in Canada and Teennick in the U.S." CNW. 5 באוגוסט 2014. אורכב מ-המקור ב-26 באוקטובר 2014. נבדק ב-26 באוקטובר 2014. {{cite web}}: (עזרה) Greta HeggenessPublished Jul 20, 2022, Here’s Why ‘Virgin River’ Star Jenny Cooper (Who Plays Mel’s Sister) Looks So Familiar, PureWow, ‏2022-07-20 (באנגלית) Christopher Schieman (13 בינואר 2012). "Behind the Scenes: "I Think I Do"". Avenue Edmonton Magazine. אורכב מ-המקור ב-25 באוקטובר 2014. נבדק ב-25 באוקטובר 2014. {{cite web}}: (עזרה) Edmonton Movie Filmed at Anglican Churches | edmonton.anglican.org, web.archive.org, ‏2016-04-08 O'Neill, Mae Harrington (2020-08-10). "Who the Virgin River cast is dating and married to in real life". Netflix Life (באנגלית אמריקאית). נבדק ב-2023-08-28. Greta HeggenessPublished Jul 20, 2022, Here’s Why ‘Virgin River’ Star Jenny Cooper (Who Plays Mel’s Sister) Looks So Familiar, PureWow, ‏2022-07-20 (באנגלית)
אייר (סרט, 2023)

אייר (באנגלית: Air) הוא סרט דרמת ספורט ביוגרפי אמריקאי משנת 2023, בבימויו של בן אפלק. הסרט מבוסס על אירועים אמיתיים, הקשורים במקורו של אייר ג'ורדן, קו נעלי כדורסל, ומתארים את הניסיון של חברת נייקי לעשות עסקה עם הכדורסלן מייקל ג'ורדן. בסרט מככבים מאט דיימון, בן אפלק, ג'ייסון בייטמן, מרלון ויינס, כריס מסינה, כריס טאקר וויולה דייוויס. הקרנת הבכורה של הסרט הייתה ב-18 במרץ 2023, והוא יצא לאקרנים ב-5 באפריל 2023. הסרט זכה לביקורות חיוביות לרוב, והכניס כ-90 מיליון דולר ברחבי העולם. מאט דיימון בתפקיד סוני ואקארו בן אפלק בתפקיד פיל נייט ג'ייסון בייטמן בתפקיד רוב שטרסר כריס מסינה בתפקיד דייוויד פאלק מת'יו מאהר בתפקיד פיטר מור מרלון ויינס בתפקיד גורג' רייבלינג ג'יי מוהר בתפקיד ג'ון פישר ג'וליוס טנון בתפקיד ג'יימס ר. גורדון האב כריס טאקר בתפקיד הווארד וויט ויולה דייוויס בתפקיד דלורי ג'ורדן דמיאן יאנג בתפקיד מייקל ג'ורדן גוסטב סקושגורד בתפקיד הורסט דסלר ברברה סוקובה בתפקיד קתה דסלר ג'ואל גרטש בתפקיד ג'ון אוניל מייקל אוניל בתפקיד ג'ו דין אל מדריגל בתפקיד טים דן בוקטינסקי בתפקיד ריצ'רד ג'סיקה גרין בתקפיד קתרינה סינץ "אייר", במסד הנתונים הקולנועיים IMDb (באנגלית) "אייר", באתר Rotten Tomatoes (באנגלית) "אייר", באתר Metacritic (באנגלית) "אייר", במסד הנתונים הקולנועיים KinoPoisk (ברוסית) San Diego Film Critics, 2023 San Diego Film Critics Society Award Winners, San Diego Film Critics Society, ‏2023-12-19 (באנגלית אמריקאית) Horton, Adrian (2024-01-08). "Golden Globes 2024: the full list of winners". The Guardian (באנגלית בריטית). ISSN 0261-3077. נבדק ב-2024-02-15. Critics Choice Awards 2024: All the Winners, TIME, ‏2024-01-15 (באנגלית) Valerie Complex, Black Reel Awards Nominations: ‘The Color Purple’ And ‘Rustin’ Dominate, Deadline, ‏2023-12-15 (באנגלית אמריקאית) Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית) 2024 Writers Guild Awards: ‘The Holdovers,’ ‘American Fiction,’ ‘Succession’ Among Winners, The Hollywood Reporter, ‏2024-04-15 (באנגלית אמריקאית)
רומן מיטיוקוב

רומן מיטיוקוב (באנגלית: Roman Mityukov; נולד ב-30 ביולי 2000) הוא שחיין שווייצרי, סגן אלוף העולם (דוחה 2024), זוכה מדליית ארד באליפות העולם (פוקואוקה 2023) וזוכה מדליית ארד באליפות אירופה (בודפשט 2021) במשחה ל-200 מטר גב. באליפות העולם שנערכה בקוואנגג'ו קוריאה הדרומית בסוף יולי 2019 הוא סיים במקום 13 במשחה ל-200 מטר גב בשיא לאומי חדש של 1:57.93 דקות, כבר בשלב המוקדמות הוא קבע שיא לאומי חדש של 1:58.04 דקות. נוסף לכך, הוא סיים במקום 28 במשחה ל-100 מטר גב בתוצאה של 54.87 שניות ובמקום 18 במשחה שליחים 4x100 מטר מעורב בשיא לאומי חדש של 3:36.98 דקות, כשחיין ראשון הוא קבע בסנון גב שיא לאומי חדש של 54.62 שניות. באליפות אירופה שנערכה בבודפשט, הונגריה במאי 2021 הוא זכה במדליית ארד במשחה ל-200 מטר גב בשיא לאומי חדש של 1:56.33 דקות, אחרי יבגני רילוב מרוסיה (1:54.46 דקות) ולוק גרינבנק מהממלכה המאוחדת (1:54.62 דקות). נוסף לכך, הוא סיים במקום שמיני במשחה ל-100 מטר חופשי בתוצאה של 48.47 שניות, בשלב חצי הגמר הוא קבע שיא אישי חדש של 48.28 שניות ובמקום עשירי בשלב המוקדמות במשחה ל-100 מטר גב בתוצאה של 53.87 שניות ופרש מהתחרות. באולימפיאדת טוקיו הוא סיים במקום 13 במשחה ל-200 מטר גב בתוצאה של 1:57.07 דקות ובמקום שישי במשחה שליחים 4x200 מטר חופשי בשיא לאומי חדש של 7:06.12 דקות, כשחיין רביעי הוא קבע ב"זינוק שליחים" תוצאה של 1:45.68 דקות. באליפות העולם בבריכת 25 מטר שנערכה באבו דאבי, איחוד האמירויות הערביות בדצמבר אותה שנה הוא סיים במקום 18 במשחה ל-200 מטר גב בתוצאה של 1:54.23 דקות ובמקום 23 במשחה ל-100 מטר גב בתוצאה של 52.19 שניות. באליפות העולם שנערכה בבודפשט בסוף יוני 2022 הוא סיים במקום שביעי במשחה ל-200 מטר גב בתוצאה של 1:57.45 דקות, בשלב חצי הגמר הוא קבע תוצאה של 1:57.08 דקות. באליפות אירופה שנערכה ברומא, איטליה באוגוסט הוא סיים 3 פעמים במקום רביעי, במשחה ל-100 מטר גב בשיא לאומי חדש של 53.55 שניות, כבר בשלב חצי הגמר הוא קבע שיא לאומי חדש של 53.75 שניות, במשחה ל-200 מטר גב בתוצאה של 1:56.45 דקות, בשלב חצי הגמר הוא קבע שיא לאומי חדש של 1:56.22 דקות ובמשחה שליחים 4x200 מטר חופשי בתוצאה של 7:08.26 דקות (ישראל סיימה במקום חמישי - 7:11.98 דקות), כשחיין רביעי הוא קבע ב"זינוק שליחים" תוצאה של 1:46.39 דקות. נוסף לכך, הוא סיים במקום עשירי במשחה ל-50 מטר גב בתוצאה של 25.11 שניות. באליפות העולם שנערכה בפוקואוקה, יפן ביולי 2023 הוא זכה במדליית ארד במשחה ל-200 מטר גב בשיא לאומי חדש של 1:55.34 דקות, אחרי הוברט קוש מהונגריה שקבע שיא לאומי חדש של 1:54.14 דקות וראיין מרפי מארצות הברית (1:54.83 דקות). כבר בשלב חצי הגמר הוא קבע שיא לאומי חדש של 1:55.85 דקות ועלה ראשון למשחה הגמר. נוסף לכך, הוא סיים במקום עשירי במשחה ל-100 מטר גב בשיא לאומי חדש של 53.32 שניות, במקום 31 במשחה ל-50 מטר גב בתוצאה של 25.61 שניות, במקום 14 במשחה שליחים 4x200 מטר חופשי בתוצאה של 7:10.87 דקות, כשחיין שני הוא שחה ב"זינוק שליחים" תוצאה של 1:48.53 דקות ובמקום 15 במשחה שליחים 4x100 מטר מעורב בשיא לאומי חדש של 3:35.46 דקות, כשחיין ראשון הוא שחה את סגנון הגב בתוצאה של 54.47 שניות. 100 מטר חופשי: 48.20 שניות (2021), שיא שווייץ 200 מטר חופשי: 1:47.06 דקות (2021) 100 מטר גב: 53.32 שניות (2023), שיא שווייץ 200 מטר גב: 1:55.34 דקות (2023), שיא שווייץ 100 מטר חופשי: 47.30 שניות (2024), שיא שווייץ 100 מטר גב: 51.70 שניות (2022) 200 מטר גב: 1:51.46 דקות (2023), שיא שווייץ רומן מיטיוקוב, ברשת החברתית אינסטגרם רומן מיטיוקוב, באתר olympedia.org
אברהם הרץ

אברהם (רודי) הרץ (כ"ט באדר א' ה'תרס"ה, 6 במרץ 1905 - כ"ט באדר א' ה'תשנ"ז, 7 במרץ 1997) היה ממקימי "ברית חלוצים דתיים" והקיבוץ הדתי, ראש המועצה האזורית חבל יבנה מ-1967 עד 1980. הרץ נולד באאכן וגדל במינכן בבית יהודי מתבולל. מגיל צעיר התחיל לחפש את דרכו, וכך הגיע להיחשף ליהדות וללמוד עברית, ואט אט נעשה ציוני והחל לשמור מצוות. הוא חפץ להקים תנועת התיישבות ציונית דתית, ולשם כך יצא לשנת הכשרה אצל איכר גרמני. הצטרף לתנועת עזרא מתוך תקווה להחדיר אליה את הרעיונות הציוניים, אך משכשל בכך עזב את התנועה. הוא החל במסעות נאומים לרעיון הקיבוץ הדתי, והיה ממייסדי תנועת "ברית חלוצים דתיים" (בח"ד) שפעלה להגשמת רעיון זה. לצורך הוצאת הרעיון לפועל הוא למד חקלאות באוניברסיטת מינכן, ובתום לימודיו גייס קבוצה להכשרה במסגרת "קבוצת רודגס", שם הכיר את אילזה לצרוס, לה נישא ביום עליית אדולף היטלר לשלטון ב-30 בינואר 1933, ויומיים למחרת יצאו באונייה לארץ ישראל והצטרפו לקבוצת רודגס שייסדה את קבוצת יבנה, והם היו הסוג הנשוי הראשון בקיבוץ. לאחר כשנה וחצי בארץ, יצאו שוב בני הזוג לגרמניה הנאצית, שם ארגנו עליה והצלה על צעירים מבח"ד, ושבו ארצה ב-1937. היה חבר מזכירות הקיבוץ הדתי, ו"הוועדה לעליית הנוער הדתי", ממקימי כפר הנוער הדתי, גבעת וושינגטון וישיבת כרם ביבנה. במשך כ-20 שנה היה מרכז המשק בקיבוץ. ב-1967 נבחר לראשות המועצה האזורית חבל יבנה, וכיהן בתפקיד עד 1980. היה נשוי לאילזה לבית לצרוס (נפטרה ב-1972), שהייתה מטפלת בתינוקות. לזוג חמישה ילדים. כך נולד כפר הנוער הדתי, אלון שבות תשמ"ט. נושא אלומותיו- אסופת מאמרים שעצאו לאחר פטירתו. דף הנצחה להרץ אברהם (רודי) ז"ל, באתר קהילנט - קבוצת יבנה קברו באתר BillionGraves. יוסף בורג, ציוני דרך ציונה, הצופה, 1 בינואר 1954 חיים פיקרש, משקי הקיבוץ הדתי בהתפתחותם, הצופה, 24 באוקטובר 1958 אברהם אויגן מיכאליס כפר הנוער הדתי
אמה נאט

אמה נאט (באנגלית: Emma Nutt; יולי 1860–1915) הפכה לאישה המוקדנית הראשונה בעולם ב-1 בספטמבר 1878, כשהחלה לעבוד בחברת Edwin Holmes Telephone Despatch (שנקראה גם Boston Telephone Dispatch Company) בבוסטון, מסצ'וסטס, ארצות הברית. בינואר 1878 החלה חברת הטלפונים של בוסטון להעסיק נערים כמפעילי טלפון, הראשון בהם היה ג'ורג' וילארד קרוי. בנים (על פי עדויות, כולל עדות מבעלה של נאט) זכו להצלחה רבה כמפעילי טלגרפיה, אך היחס חסר הסבלנות שלהם והתנהגותם (הכוללת מתיחות וקללות) לא התאימו לעבודה עם קהל ולכן החברה החלה לגייס מפעילות נשים. בזכות כך, ב-1 בספטמבר 1878, נאט התקבלה לעבודה. עבודתה נמשכה בין 33 ל-37 שנים עד לפרישתה בזמן משוער בין שנת 1911 ל-1915. שעות ספורות לאחר שנאט התחילה לעבוד, אחותה סטלה הפכה למוקדנית האשה השנייה בעולם, מה שהפך אותן גם לשתי המוקדניות האחיות הראשונות בהיסטוריה. בניגוד לאחותה, סטלה נשארה בתפקיד רק כמה שנים. תגובת הלקוחות לקולה המרגיע והתרבותי ולסבלנותה הייתה אוהדת מאוד ולכן הוחלפו המוקדנים הגברים במוקדניות נשים. ב-1879 הועסקו בסי סנו באלאנס, אמה לנדון, קארי בולדט ומיני שומאן, המפעילות הראשונות במישיגן. נאט נשכרה על ידי אלכסנדר גרהם בל, אשר מיוחסת לו המצאת הטלפון הראשון; היא קיבלה משכורת של 10 דולר לחודש עבור שבוע של 54 שעות. לפי הדיווחים, היא יכלה לזכור בעל פה כל מספר במדריך הטלפונים של חברת הטלפונים של ניו אינגלנד. "EMMA", מערכת דיבור אוטומטית שנוצרה על ידי Preferred Voice ו-Philips Electronics נקראת על שמה של אמה נאט. ב-1 בספטמבר מצוין באופן לא רשמי בתור "יום אמה נאט". Colleen Fitzpatrick (1927-04-07). "Forensic Genealogy, Who is Emma M. Nutt?". Forensicgenealogy.info. נבדק ב-2010-02-17. "AT&T, Media Info, SBC Michigan Recognizes 125 Years of Telephone Operators, Personal Service, Michigan, San Antonio, Texas, October 31, 2003". AT&T. 2003-10-31. נבדק ב-2010-02-17. Petersen, J.K. (מאי 29, 2002). The Telecommunications Illustrated Dictionary (second ed.). CRC Press. p. 696. ISBN 9781420040678. נבדק ב-אוגוסט 30, 2018. "PBS American Experience, The Telephone". pbs.org. נבדק ב-2013-08-24. "130 Years of the Telephone". AT&T. אורכב מ-המקור ב-2013-05-29. נבדק ב-2013-09-02. "New Hampshire Telephone, "It's for You!", by Carole Soul" (PDF). אורכב מ-המקור (PDF) ב-2011-07-08. נבדק ב-2010-02-17. Kate Schnedeker. "The Newsletter of the Montgomery County chapter of the National Organization for Women" (PDF). אורכב מ-המקור (PDF) ב-18 במאי 2008. נבדק ב-2010-02-17. {{cite web}}: (עזרה) "KMC Telecom Launches CLEC Industry's First Voice Activated Speech Recognition and 'Follow Me' Calling Services" (הודעה לעיתונות). Business Wire. 2000-02-21. נבדק ב-2010-02-17. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אמה נאט".
שנהבי שומרון

שנהבי שומרון הם אוסף יצירות אמנות משנהב מבירת ממלכת ישראל, שומרון. השנהבים התגלו במצב יחסית גרוע, וחלקם לא בהקשר הארכאולוגיה המקורי; עם זאת, אוסף זה הוא אוסף אמנות השנהב הגדול ביותר מהמזרח התיכון הקדום אחרי אוסף השנהבים שבזזו האשורים משטחי האימפריה שלהם ונמצאו בכלח (Kalḫu ivories), שחלק משנהביו זהים לשנהבי שומרון. השנהבים שנמצאו עיטרו חפצי יוקרה, מכסאות, הדומים ושולחנות ועד קופסאות ותיבות. הרפרטואר הפיגורטיבי שלהם כולל יצורים אלוהיים, "אלים למחצה" ויצורי כלאיים בדומה לאמנות המתכת והחותמות באותה תקופה, וכן דמויות מלכותיות, חיות נאבקות, וחיות יונקות או אוכלות בשלווה. תארוך השנהבים נתון במחלוקת מסוימת בין המאות ה־9–8 לפנה"ס; השוואה לממצאי השנהב מאוספים אחרים באימפריה האשורית מאפשרת לתארך את האוסף לסוף המאה ה־8 לפנה"ס. בעבר ראו בשנהבי שומרון ייבוא פיניקי, אולם כיום הנטייה המחקרית היא שגם בעלי מלאכה ישראלים השתתפו בייצור השנהבים. הדבר מתבסס הן על ממצא שנהבים לא גמורים המעידים על ייצור מקומי, והן על קרבה אמנותית לאמנות מחורבת תימן, למשל מוטיב העגל היונק מהפרה שנמצא בשני האתרים. דגמי תימורה/פלמטה מסוגננים דגם תימורה/פלמטה עצי תמר מסוגננים כפתורים, רובם כפרחים שני אריות אריה טורף פר דגם "האישה בחלון" סצנה המערבת דמויות אלוהיות סצנה המערבת יצורים אלוהיים ספינקס (כרוב?) בסביבת צמחים סצינות אמנותיות, שיבוצים כחולים ניכרים כמה שברים, על אחד מהם ניכר ציפוי זהב שנהבי מגידו שנהבי ירושלים ר. גבעון, שנהבי נמרוד ושנהבי ארץ־ישראל, ידיעות החברה לחקירת ארץ־ישראל ועתיקותיה כב, 1958, עמ' 55–61 Liat Naeh, In Search of Identity: The Contribution of Recent Finds to Our Understanding of Iron Age Ivory Objects in the Material Culture of the Southern Levant, Altorientalische Forschungen 42, 2015, עמ' 80–96 doi: 10.1515/aofo-2015-0006 Ron E. Tappy, "The Archaeo-Historical Context of the Samaria Ivories", in: The Archaeology of Israelite Samaria, Volume 2: The Eighth Century BCE, Eisenbrauns, 2001, pp. 443–503 מדיה וקבצים בנושא שנהבי שומרון בוויקישיתוף Christoph Uehlinger, "The Archaeology of Israelite Cult", in: Kyle H. Keimer, The Ancient Israelite World, Taylor & Francis, 2022, p. 454 Liat Naeh, In Search of Identity: The Contribution of Recent Finds to Our Understanding of Iron Age Ivory Objects in the Material Culture of the Southern Levant, Altorientalische Forschungen 42, 2015, עמ' 80 doi: 10.1515/aofo-2015-0006 Liat Naeh, In Search of Identity: The Contribution of Recent Finds to Our Understanding of Iron Age Ivory Objects in the Material Culture of the Southern Levant, Altorientalische Forschungen 42, 2015, עמ' 81 doi: 10.1515/aofo-2015-0006 ר. גבעון, שנהבי נמרוד ושנהבי ארץ־ישראל, ידיעות החברה לחקירת ארץ־ישראל ועתיקותיה כב, 1958, עמ' 57–58 Christoph Uehlinger, "The Archaeology of Israelite Cult", in: Kyle H. Keimer, The Ancient Israelite World, Taylor & Francis, 2022, p. 455 Liat Naeh, In Search of Identity: The Contribution of Recent Finds to Our Understanding of Iron Age Ivory Objects in the Material Culture of the Southern Levant, Altorientalische Forschungen 42, 2015, עמ' 82–83 doi: 10.1515/aofo-2015-0006
יובל הדדי

יובל הדדי (נולד ב-20 בפברואר 1965) הוא במאי ותסריטאי קולנוע ותיאטרון ישראלי-אמריקאי. הדדי נולד ביפו וגדל ביהוד, להוריו אליהו (יליד לוב) ונעמי הדדי. לאחר שירותו הצבאי עקר לארצות הברית והחל להשתלב בתעשיית הקולנוע, הטלוויזיה והתיאטרון בניו יורק ובלוס אנג'לס. באותם ימים שימש כמנהל אמנותי של תיאטרון מקומי, ומאוחר יותר כיועץ אמנותי למחזות בתיאטראות ברודוויי. ב-2004, הועלתה ההצגה ״עיני בבל״ אותה ביים, ב-2011 עלתה באוף ברודוויי בניו יורק וב-2012 הייתה מועמדת לפרס בטקס היוקרתי ״דרמה דסק״ (אנ') בקטגוריית ״פרס דרמה דסק לביצועי סולו יוצאי דופן״ (אנ'). ב-2007, יצא הסרט "Semper Fi: One Marine's Journey", סרט תיעודי בהפקת שואוטיים המבוסס על ההצגה "עיני בבל", בבימויו של וינס דיפרסיו לצד חלקים מסוימים שביים הדדי. ב-2005, יצר את סרטו הקצר הראשון "Soil" בכיכובם של כריסטופר אמיטרנו (סנגור במבחן, ER), ניקוי בנקס (רחובות ברוקלין, 12 שנים של עבדות), מרקוס מננדז (מיליונר מי שגומר ראשון), דאג וודברי (פאוור ריינג'רס הגלקסיה האבודה, CSI), דייב באאז (דקסטר, המנטליסט), מיכאל צ'ינברט (חוק וסדר: מדור מיוחד, הסנדק של הארלם) ועוד. ב-2006, גילם את "שמריה צמרת" בסרט "דילמת הדריין" של ארז לאופר. בשנת 2019, יצר את סרטו העלילתי הראשון (באורך מלא), "15 שנה". הסרט נבחר להיות סרט הפתיחה בהפסטיבל הבינלאומי לקולנוע גאה בסינמטק תל אביב, בו זכו שני השחקנים המובילים בפרס "השחקן הטוב ביותר". באותה שנה, הסרט זכה בפרס "הסרט הטוב ביותר" בפסטיבל הלהט"ב הבינלאומי בשיקגו, וכן בפרס "הסרט הטוב ביותר" בפסטיבל הלהט"ב הבינלאומי בנאפולי, איטליה. הסרט הופץ בבתי קולנוע בישראל, אירופה וארצות הברית. עוד באותה שנה, שימש כשופט בפסטיבל הסרטים הבינלאומי ראנג-מוקוט בטריפורה, הודו. הדדי משמש כחבר ועד מנהל באגודת ידידי בת שבע (ארצות הברית) וכשופט בהפסטיבל הבינלאומי לקולנוע גאה. לאחר זוגיות בת מספר שנים עם מארק מוסקוביץ׳, השניים נישאו ב-18 ביוני 2023 בארצות הברית. מתגורר לסירוגין בניו יורק ותל אביב. קולנוע תיאטרון 15 שנה יובל הדדי, ברשת החברתית אינסטגרם יובל הדדי, במסד הנתונים הקולנועיים IMDb (באנגלית) יובל הדדי, ברשת החברתית אינסטגרם יובל הדדי, במאגר הידע העברי לקולנוע ישראלי ועולמי "אידיבי" "יובל הדדי", באתר ביקורות הסרטים Rotten Tomatoes (באנגלית) יובל הדדי באתר אפל TV פלוס יובל הדדי באתר Broadway World 15 שנה, באתר האקדמיה הישראלית לקולנוע וטלוויזיה, ‏2019 איתן ווייץ, 15 שנה: פסטיבל TLV2019, באתר קולנוע בראש צלול, ‏6 ביוני 2019 מאיה כהן, לאופולד: "הגוף הגברי לא דוחה אותי", באתר ישראל היום, 16 ביוני 2019 איתי שטרן, למה יובל הדדי, במאי הסרט "15 שנה", מרגיש אאוטסיידר בכל מקום, באתר הארץ, 4 במרץ 2020 טל פרי, ‏"טעות לחשוב שרזומה מקצועי בארה"ב פותח דלתות בארץ", באתר גלובס, 28 במאי 2012 SEMPER FI: ONE MARINE'S JOURNEY: Directors, TCM, ‏2007